RHAN 2

HENEBION O DDIDDORDEB HANESYDDOL ARBENNIG
PENNOD 5

GORFODI RHEOLAETHAU SY’N YMWNEUD Â HENEBION COFRESTREDIG

Hysbysiadau gorfodi

Amrywio hysbysiad gorfodi a thynnu hysbysiad gorfodi yn ôl
37
1
Pan fo Gweinidogion Cymru wedi dyroddi hysbysiad gorfodi, cânt—
a
tynnu’r hysbysiad yn ôl;
b
hepgor neu lacio unrhyw ofyniad yn yr hysbysiad, ac yn benodol estyn y cyfnod y mae’r hysbysiad yn ei gwneud yn ofynnol i unrhyw waith gael ei stopio neu unrhyw gam gael ei gymryd ynddo.
2
Caiff Gweinidogion Cymru arfer y pwerau yn is-adran (1) pa un a yw’r hysbysiad wedi cymryd effaith ai peidio.
3
Nid yw tynnu hysbysiad gorfodi yn ôl yn atal Gweinidogion Cymru rhag dyroddi hysbysiad gorfodi arall.
4
Mae is-adran (5) yn gymwys pan oedd Gweinidogion Cymru wedi cyflwyno copïau o’r hysbysiad gorfodi o dan adran 36(4) cyn arfer y pwerau yn is-adran (1).
5
Yn union ar ôl arfer unrhyw un o’r pwerau hynny, rhaid i Weinidogion Cymru roi hysbysiad eu bod wedi gwneud hynny i bob person y cyflwynwyd copi o’r hysbysiad gorfodi iddo (neu y byddai copi o’r hysbysiad yn cael ei gyflwyno iddo pe bai’n cael ei ailddyroddi).
A. 37 ddim mewn grym ar y Cydsyniad Brenhinol, gweler a. 212(2)
A. 37 mewn grym ar 4.11.2024 gan O.S. 2024/860, ergl. 3(a)